Кітаеўская сынагога

Кіта́еўская сынаго́га — колішняя сынагога, якая месьціцца ў Траецкім прадмесьці ў Менску па адрасе вул. Багдановіча 9А. Цяпер у будынку месьціцца Дом прыроды. Гісторыя Была пабудаваная ў пачатку 19 ст. (паводле іншых зьвестак ў 1874 г.). Яна зьяўлялася асноўным малельным домам для жыхароў старога гораду. У 1970-х гг., падчас рэстаўрацыі Траецкага прадмесьця, была цалкам адрамантаваная й перададзеная Дому прыроды. Архітэктура Месьціцца ў глыбіні кварталу. Цагляны аднапавярховы простакутны ў пляне будынак на высокім цокалі, накрыты двухсхільным дахам. Сьцены фасадаў расчлянёныя лапаткамі, прарэзаныя высокімі лучковымі вузкімі вокнамі. Тарцовыя фасады завершаныя трохкутнымі франтонамі, у тымпанах якіх неглыбокія паўкруглыя нішы з дэкаратыўнымі калёнамі. Крыніцы Вонкавыя спасылкі На сайце radzima.org